Mot slutten av krigen (fra 1944) ble jødiske ungarere sendt på tvangsarbeid i Østerrike. Ved dødsmarsjene i krigens siste måneder kom overlevende fra konsentrasjonsleirer i øst til Østerrike. Fra mai 1944 kom rundt 7 500 jødiske ungarere fra Auschwitz til Mauthausen. I juni 1944 ble rundt 15 000 (utvekslingsjøder) fra Szeged, Szolnok, Debrecen og Baja deportert til konsentrasjonsleiren i Strasshof; de ble sendt videre på tvangsarbeid i Wien og omegn. I tillegg ble mellom 30 000 og 50 000 (inkludert 4 000 kvinner) (lånte jøder) satt til å grave skyttergraver i forbindelse med militære befestninger. På grunn av kaoset og vilkårlige drap i krigens sluttfase er antallet dødsofre usikkert; en kommisjon av historikere anslår 8 000 døde.